**LAG Zagora objavila II LAG natječaj za tip operacije 3.1.1**

Lokalna akcijska grupa Zagora, 10. lipnja 2019. godine objavila je II. LAG natječaj za tip operacije “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo” iz Lokalne razvojne strategije LAG-a Zagora za razdoblje 2014.-2020.

Na temelju članka 29. stavka 1. Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020. Lokalna akcijska grupa Zagora na dan 10.06.2019. godine objavila je svoj II. LAG natječaj LAG-a Zagora: natječaj za provedbu tipa operacije 3.1.1. Lokalne razvojne strategije LAG-a Zagora „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo“, a koji je sukladan tipu operacije 7.4.1. iz Programa ruralnog razvoja RH 2014. – 2020.

**Prihvatljivi prijavitelji** su korisnici sa područja LAG obuhvata, odnosno s područja općina: Dicmo, Dugopolje, Klis, Lećevica i Muć.

**Rok za podnošenje prijava** projekata je od 1. srpnja do 6. kolovoza 2019. godine.

**Ukupan iznos raspoloživih sredstava** po ovom LAG Natječaju iznosi 2.883.091,87 kn.

**Visina potpore** po nositelju projekta iznosi od minimalno 15.000,00 EUR do najviše 70.000,00 EUR u kunskoj protuvrijednosti. Ukupna vrijednosti projekta ne smije prelaziti iznos od 100.000,00 EUR-a (u kunskoj protuvrijednosti / bez PDV-a).

**NATJEČAJNA DOKUMENTACIJA**

Sve ostale informacije možete pronaći u tekstu natječaja i odnosnoj natječajnoj dokumentaciji /obrascima i prilozima/ koji se nalaze [OVDJE.](http://lag-zagora.hr/index.php/2019/06/10/4368/)